 ድሕሪ ርብዒ ዘመን 11 መስከረም 2018 መግለጺ ስእሊ, ጎራዙ ዛላምበሳ ንህዝብን ሰራዊትን ኤርትራ ንምቕባል ሕቋፍ ዕምባባ ሒዘን ወይዘሮ ኣሚናት ዓብደላን ወይዘሮ ሃንሱ ንርኣዮን ካብ ህጻንነተን ብሓደ ኣብ ሓደ ካንሸሎ ዓብየን ብሓደ ተማሂረን ዓቕሚ ሄዋን በጺሐን ንመርዓን ደርዓን ኣርኪበን እታ ሓንቲ ነታ ሓንቲ መሓዛ ኮይነን ዝውዓላን መጓጅምትን መኻፈልቲ ምስጢርንየን ወይዘሮ ኣሚናት ዓብደላ ንኢትዮጵያዊ ኣቶ ሞጎስ ኣበበ ስለዝተመርዓወት ድሕሪ ናጽነት ኣብ መወዳእታ ናይ 1993 ብምርድዳእ ምሉእ ስድራቤት ናብ ኢትዮጵያ ከተማ ኣርባ ምንጭ ክትብገስ እንከላ ወይዘሮ ሃንሱ ንርኣዮን ወይዘሮ ኣሚናት ዓብደላን ካብ ህጻንነተን ንዝሃነጸኦ ርክበን ንዘይምብታኽ ንሓድሕደን ክበጻጽሓን ድሃይ ንሓድሕደን ክተሓታተታን ቃል ብምትእትታው ከም ህጻን እናነበዓ ተፈላልየን ወይዘሮ ሃንሱ ኣብ ኣስመራ ወይዘሮ ኣሚናት ናብ ኣርባ ምንጭ ናይ ሽዑ ውዲ ሰለስተ ዓመት ናይ ሕጂ ወዲ 28 ዓመት ሰራሕተኛ ቢቢሲ ኣምሓርኛ ጋዜጠኛ ካሌብ ሞጎስ ኣነ ንእሽተይ ስለዝነበርኩ ዝዝክሮ ነገር የብለይን ኣደይ ግን ንማማ ሃንሱ ከይዘከረታ ኣይትውዕልንያ ይብል ጋዜጠኛ ቢቢሲ ኣምሓርኛ ካሌብ እህህታ ኣዲኡ ስለዘስተብሃለ ድሕሪ ምጅማር መስመር ቴሌፎን ኣብ ሞንጎ ኢትዮጵያን ኤርትራን ኣድራሻ ወይዘሮ ሃንሱ ከጣልል ውዓል ሕደር ኣይበለን ህዝቢ እዘን ክልተ ሃገራት ዝረግኣሉን ዝቐስነሉን ይግበሮ ሆየ ሆየ...ሆየ ዘይበለ ካባና ይፈለ ቀሽን ፕሮፎሽናል ኣሰልጣኒ ኵዕሶ እግርን ንኣስመራ ይፈልጡዮም ዝበሎም በቲ ኣዲኡ ንነብሮ ኔርና ዝበለቶ ገዛውትን ከም መበገሲ ብምውሳድ ድሃይ ወይዘሮ ሃንሱ ንርኣዮ ክሓታትት ኣብ ዝጀመረሉ ወይዘሮ ሃንሱ ንርኣዮ ብሂወት ሃልየንሲ ቁጽሪ ቴሌፎነን ክርከብ ተኻኣለ ንመጀመርታ እዋን ድሕሪ ርብዒ ዘመን እተን ንሓድሕደን ካብ ኣፍ ሓድሕደን ተወዳዲቐን ዘይፈልጣ ወይዘሮ ሃንሱን ወይዘሮ ኣሚናትን ብቴሌፎን ተራኺበን ኵናት ኢትዮ ኤርትራ ኣብ ክልቲኡ ሃገራት ኣብ ዝርከብ ህዝብታት ዝፈጠሮ ዕንወት ኣብ ነብሲ ወከፈ ገዛ ኳሕኵሑ ዘይኣተዎ የለን እንተተባሃለ ካብ ሓቂ ዝረሓቐ ኣይኮነን እንተስ ብሂወት እንተስ ብስደት እንተስ ብስንክልና እንተስ ብምፍልላይ እንተስ ብንዋት እንተስ ብጉልበት ዋጋ ዝኸፈሉ ብዙሓትዮም ኣብዚ ዝሓለፈ ኣዋርሕ ኣብ ሞንጎ ሃገራት ኤርትራን ኢትዮጵያን ጠሊ ሰላም ኣብ ዝዘንበየሉ ኣብ ገጽ መን ፍስሃ ሰላም ዘይተነበበ? 